stanford-oval/wikipedia huggingface dataset:
מספנה

ספינות בבניה במספנת אינגלס
מספנה היא מקום בו נבנות, מתוקנות ומתוחזקות ספינות. מספנות שונות מסוגלות לטפל ולבנות כלי שיט שונים. החל מיאכטות פרטיות וכלה באוניות ענקיות כמו נושאות מטוסים, מכליות על ואף אסדות קידוח. מספנות נבנות לרוב ליד חופים או נהרות על מנת לאפשר הוצאת אוניות לים.
המספנה הראשונה בעולם נבנתה על ידי תרבות עמק האינדוס באזור הודו של ימינו, במאה ה-24 לפנה"ס. ספינות היו המוצר הראשון שנבנה בבתי חרושת. בית החרושת הראשון, הארסנאלה בוונציה נפתח כמה מאות שנים לפני המהפכה התעשייתית. בית החרושת ייצר בייצור המוני כמעט ספינה אחת ליום בעזרת שימוש ברכיבים מוכנים מראש ועבודה בפס ייצור. בשיאה הועסקו בארסנאלה יותר מ-16,000 איש.
המתקן המרכזי במספנה הוא מבדוק.
מייק סאמרבי

מייקל ג'ורג' סאמרבי (באנגלית: Michael George Summerbee; נולד ב-15 בדצמבר 1942 בפרסטון) הוא כדורגלן ומאמן עבר אנגלי ששיחק בעמדת הקיצוני הימני.
סאמרבי נחשב לאחד מגדולי שחקניה של מנצ'סטר סיטי בכל הזמנים. הוא שיחק במועדון כעשור, רשם מעל ל-450 משחקים רשמיים, וזכה עמו בין היתר בגביע אירופה למחזיקות גביע, אליפות אנגליה וגביע אנגלי. לזכותו שמונה הופעות ושער בודד במדי נבחרת אנגליה, אותה ייצג בין היתר בטורניר יורו 1968.
קריירת משחק > סווינדון טאון

סאמרבי, בנו של כדורגלן העבר ג'ורג', החל את דרכו בקבוצת הנוער של צ'לטנהאם טאון החובבנית. בגיל 16 עבר לקבוצת סווינדון טאון מהליגה השלישית, ועל אף גילו הצעיר רשם 15 הופעות ליגה בעונת 1959/1960, עונת הבכורה שלו במועדון. החל מעונתו השנייה בקבוצה כבר היה לשחקן הרכב קבוע ומשמעותי, עם שמונה שערי ליגה ב-45 הופעות. סאמרבי שמר על מעמדו כשחקן מפתח לאורך כל המשך תקופתו במועדון.
בעונת 1962/1963 כבש סאמרבי שישה שערי ליגה ב-37 הופעות, וסייע לקבוצתו להעפיל לליגת המשנה מהמקום השני בטבלה. הוא הוסיף לשמש כשחקן מרכזי בקבוצה גם בשתי העונות הבאות בליגה השנייה, כאשר בעונת 1964/1965 כבש 13 שערי ליגה ב-41 הופעות, אך לא הצליח לסייע לקבוצתו לשרוד בליגה השנייה. סווינדון טאון, שסיימה במקום ה-21 מתוך 22, ירדה לליגה השלישית, ובסיום העונה סיים סאמרבי את דרכו בקבוצה לאחר שש עונות. בסך הכול כבש סאמרבי 39 שערי ליגה ב-218 הופעות במדי סווינדון.
קריירת משחק > מנצ'סטר סיטי

לקראת עונת 1965/1966 נרכש סאמרבי על ידי מנצ'סטר סיטי, ששיחקה אז בליגת המשנה, ומאמנה ג'ו מרסר, תמורת כ-35 אלף ליש"ט. סאמרבי, שעל אף גילו הצעיר (22) כבר צבר מעל למאתיים הופעות ליגה, השתלב באופן מיידי בהרכב הפותח של מרסר, ובעונת הבכורה שלו פתח בכל אחד מ-42 משחקי הליגה של הקבוצה, והיה היחיד לעשות זאת באותה העונה. בנוסף, תרם סאמרבי שמונה שערי ליגה באותה העונה. שער הליגה הראשון שלו במדי הסיטי נכבש רק במחזור ה-21, בהפסד 3-1 לבירמינגהאם סיטי. את העונה סיימה הקבוצה במקום הראשון בליגת המשנה, עם חמישה הפסדי ליגה בלבד, ועם כרטיס לליגה הבכירה.
בעונת 1966/1967 רשם סאמרבי את הופעת הבכורה שלו בליגה הראשונה, ועונה לאחר מכן כבר זכה עם קבוצתו באליפות אנגליה, בפער שתי נקודות מהסגנית והיריבה העירונית, מנצ'סטר יונייטד. סאמרבי, שתפס את עמדת הקיצוני הימני, היה משחקניה החשובים ביותר של הסיטי באותה התקופה, ובעונת האליפות קבע שיא קריירה אישי של 14 שערי ליגה ב-41 הופעות. סאמרבי אף כבש את שערה הרביעי של קבוצתו בניצחון 4-3 על ניוקאסל יונייטד, שהבטיח לסיטי את הזכייה באליפות.
עונה לאחר מכן, התקשתה הסיטי לשחזר את יכולתה מהעונה החולפת. היא הצליחה לזכות במגן הצדקה לאחר שהביסה, עם סאמרבי בהרכב, 6-1 את וסט ברומיץ' אלביון, אך הודחה כבר בסיבוב הראשון של גביע אירופה לאלופות על ידי פנרבחצ'ה, והייתה רחוקה מהצמרת באנגליה כשסיימה את העונה במקום ה-13 בלבד. עם זאת, בעונה זו זכו סאמרבי וקבוצתו בגביע ה-FA, לאחר ניצחון 1-0 במשחק הגמר על לסטר סיטי. סאמרבי בישל את השער היחיד במשחק בדקה ה-24.
עונה לאחר מכן זכתה הקבוצה בתואר מקומי נוסף, גביע הפוטבול ליג, לאחר ניצחון 2-1 בגמר על ווסט ברומיץ'. סאמרבי סבל מפציעה ברגלו והוחלף במהלך הניצחון. בזכות הזכייה בגביע בעונה החולפת, השתתפה הקבוצה גם בגביע אירופה למחזיקות גביע. היא העפילה עד לגמר, שם פגשה את גורניק זאבז'ה הפולנית. סאמרבי נאלץ להמתין על הספסל ולא שותף במשחק, זכר לפציעה בגמר גביע הליגה, אך הסיטי הצליחה לגבור 2-1 על יריבתה ולזכות בתוארה האירופי הראשון בתולדותיה.
בעונות הבאות הוסיף סאמרבי להיות שחקן הרכב משמעותי בקבוצה, ואף הוסיף זכייה במגן הצדקה ב-1972, בו השתתפה הקבוצה על אף שסיימה רביעית בלבד בטבלה, בעקבות סירובן של האלופה ומחזיקת הגביע להשתתף במשחק. סאמרבי פתח ושיחק לכל אורך המשחק. בסיומה של עונת 1974/1975, עונתו העשירית של סאמרבי בקבוצה, סיים את דרכו במועדון לאחר שרשם מעל ל-450 הופעות רשמיות, מתוכן 357 הופעות ליגה, בהן כבש 47 שערים.
קריירת משחק > שלהי הקריירה

לקראת עונת 1975/1976 נמכר סאמרבי לברנלי תמורת כ-25 אלף ליש"ט. בעונת הבכורה שלו השתלט סאמרבי על המקום בהרכב הפותח, כשרשם 39 הופעות ליגה (מתוך 42 של קבוצתו), אך לראשונה בקריירה לא כבש כלל במהלך העונה כולה. בסיום העונה נשרה ברנלי לליגת המשנה עם מאזן עגום של תשעה ניצחונות ליגה בלבד, כשהיא מסיימת העונה במקום ה-21, מרחק חמש נקודות מהקו האדום.
סאמרבי פתח את העונה הבאה בברנלי בליגת המשנה ואף רשם 12 הופעות ליגה בחציה הראשון של העונה. עם זאת, ברנלי הסתבכה בתחתית וכבר בחודש דצמבר עזב סאמרבי את הקבוצה ועבר לשחק בבלקפול, אף היא מליגת המשנה, אך מחלקה העליון של הטבלה. המעבר, שהתבצע על דעתו של בעלי המועדון אך ללא תמיכת המאמן, התברר כבעייתי עבור סאמרבי, שרשם שלוש הופעות ליגה בלבד בטרם שוחרר מהקבוצה.
לקראת עונת 1977/1978, עבר סאמרבי בן ה-35 לסטוקפורט קאונטי מהליגה הרביעית, והחל מעונת 1978/1979 אף שימש כמאמן הקבוצה. הוא פרש ממשחק פעיל לאחר שתי עונות וחצי, בשלהי שנת 1979, בגיל 37.
לאחר פרישתו פנה לעולם העסקי, כולל תקופה בה היה בעלים שותף בחברת לבוש ספורט בצוותא עם ג'ורג' בסט. במקביל, השתתף סאמרבי בשנת 1981 בסרט הקולנוע הבריחה לניצחון בכיכובם של סילבסטר סטאלון ומייקל קיין, ובהשתתפותם של כדורגלנים מפורסמים נוספים ובהם פלה ובובי מור. כיום הוא משמש כשגריר עבור מועדון מנצ'סטר סיטי.
בשנת 2013 נכנס סאמרבי להיכל התהילה של הכדורגל האנגלי.
קריירת משחק > נבחרת אנגליה

ב-24 בפברואר 1968, בעיצומה של עונת האליפות היחידה בקריירה שלו, זכה סאמרבי להופעת בכורה במדי נבחרת אנגליה. המאמן אלף ראמזי העלה את סאמרבי בהרכב למשחקה של הנבחרת מול סקוטלנד במסגרת אליפות הבית הבריטית, ששימשה אז גם כמוקדמות יורו 1968. המשחק הסתיים בשוויון 1-1. סאמרבי פתח גם בניצחון 1-0 על ספרד בפלייאוף ההעפלה ליורו, ובכך היה שותף להעפלתה של הנבחרת לטורניר הגמר כאחת מארבע הנבחרות המעפילות. סאמרבי זומן על ידי ראמזי לסגל הנבחרת לקראת היורו, אך לא שותף בהפסד 1-0 ליוגוסלביה בחצי הגמר, ולא זכה לדקות גם בניצחון 2-0 על ברית המועצות במשחק על המקום השלישי.
ב-10 בנובמבר 1971, כשלוש שנים וחצי מאז הופעתו הקודמת במדי אנגליה, חזר סאמרבי להרכב של ראמזי במשחק מוקדמות יורו 1972 מול רומניה, וכבש את שערו היחיד במדי הנבחרת כבר בדקה התשיעית (1-1 בסיום). משחקו האחרון במדי אנגליה היה ב-10 ביוני 1973 בניצחון החוץ 2-1 על ברית המועצות במוסקבה, בו עלה כמחליף. בסך הכול כבש סאמרבי שער אחד בשמונה הופעות במדי אנגליה.
תארים

גביע אירופה למחזיקות גביע: 1969/1970
אליפות אנגליה: 1967/1968
גביע ה-FA‏: 1968/1969
גביע הפוטבול ליג: 1969/1970
מגן הצדקה (2): 1968, 1972
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | אחר> הופעות | אחר> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- |
| 1959/1960 | סווינדון טאון | אנגליה הליגה האנגלית השלישית | 15 | 1 | 0 | 0 | 0 | 0 | 15 | 1 |
| 1960/1961 | סווינדון טאון | אנגליה הליגה האנגלית השלישית | 45 | 8 | 3 | 0 | 3 | 0 | 51 | 8 |
| 1961/1962 | סווינדון טאון | אנגליה הליגה האנגלית השלישית | 43 | 4 | 2 | 0 | 3 | 0 | 48 | 4 |
| 1962/1963 | סווינדון טאון | אנגליה הליגה האנגלית השלישית | 37 | 6 | 4 | 0 | 2 | 0 | 43 | 6 |
| 1963/1964 | סווינדון טאון | אנגליה הליגה האנגלית השנייה | 37 | 7 | 3 | 0 | 4 | 1 | 44 | 8 |
| 1964/1965 | סווינדון טאון | אנגליה הליגה האנגלית השנייה | 41 | 13 | 1 | 0 | 1 | 0 | 43 | 13 |
| 1965/1966 | מנצ'סטר סיטי | אנגליה הליגה האנגלית השנייה | 42 | 8 | 8 | 2 | 0 | 2 | 52 | 10 |
| 1966/1967 | מנצ'סטר סיטי | אנגליה הליגה האנגלית הראשונה | 32 | 4 | 4 | 2 | 2 | 1 | 38 | 7 |
| 1967/1968 | מנצ'סטר סיטי | אנגליה הליגה האנגלית הראשונה | 41 | 14 | 4 | 4 | 4 | 2 | 49 | 20 |
| 1968/1969 | מנצ'סטר סיטי | אנגליה הליגה האנגלית הראשונה | 39 | 6 | 6 | 0 | 6 | 2 | 51 | 8 |
| 1969/1970 | מנצ'סטר סיטי | אנגליה הליגה האנגלית הראשונה | 33 | 3 | 2 | 0 | 15 | 3 | 50 | 6 |
| 1970/1971 | מנצ'סטר סיטי | אנגליה הליגה האנגלית הראשונה | 26 | 4 | 2 | 0 | 9 | 0 | 37 | 4 |
| 1971/1972 | מנצ'סטר סיטי | אנגליה הליגה האנגלית הראשונה | 40 | 3 | 2 | 0 | 3 | 0 | 45 | 3 |
| 1972/1973 | מנצ'סטר סיטי | אנגליה הליגה האנגלית הראשונה | 38 | 2 | 4 | 1 | 4 | 0 | 46 | 3 |
| 1973/1974 | מנצ'סטר סיטי | אנגליה הליגה האנגלית הראשונה | 39 | 1 | 2 | 2 | 12 | 1 | 53 | 4 |
| 1974/1975 | מנצ'סטר סיטי | אנגליה הליגה האנגלית הראשונה | 27 | 2 | 0 | 0 | 4 | 1 | 31 | 3 |
| 1975/1976 | ברנלי | אנגליה הליגה האנגלית הראשונה | 39 | 0 | 1 | 0 | 5 | 0 | 45 | 0 |
| 1976/1977 | ברנלי | אנגליה הליגה האנגלית השנייה | 12 | 0 | 0 | 0 | 4 | 0 | 16 | 0 |
| 1976/1977 | בלקפול | אנגליה הליגה האנגלית השנייה | 3 | 0 | 0 | 0 | 0 | 0 | 3 | 0 |
| 1977/1978 | סטוקפורט קאונטי | אנגליה הליגה האנגלית הרביעית | 42 | 4 | 3 | 1 | 2 | 0 | 47 | 5 |
| 1978/1979 | סטוקפורט קאונטי | אנגליה הליגה האנגלית הרביעית | 33 | 1 | 3 | 0 | 3 | 0 | 39 | 1 |
| 1979/1980 | סטוקפורט קאונטי | אנגליה הליגה האנגלית הרביעית | 12 | 1 | 0 | 0 | 3 | 0 | 15 | 1 |
| סך הכל קריירה | סך הכל קריירה | סך הכל קריירה | 716 | 92 | 54 | 12 | 91 | 11 | 861 | 115 |
סטטיסטיקות > נבחרת לאומית

| נבחרת אנגליה> שנה | נבחרת אנגליה> הופעות | נבחרת אנגליה> שערים |
| --- | --- | --- |
| 1968 | 3 | 0 |
1969: 0
1970: 0
1971: 1
| 1972 | 3 | 0 |
| 1973 | 1 | 0 |
| סה"כ | 8 | 1 |
מטילדה הידאלגו

| --- | --- |

 לידה:  29 בספטמבר 1889 Loja, אקוודור 
 פטירה:  20 בפברואר 1974 (בגיל 84) גואיאקיל, אקוודור 
 שם לידה:  Deifilia Matilde Inés Hidalgo Navarro 
 מדינה:  אקוודור 
 השכלה:  אוניברסיטת קואנקה  Central University of Ecuador 
 תפקיד:  National Assembly Deputy 
 
מטילדה הידאלגו דה פרוסל (בספרדית: Matilde Hidalgo de Procel) (29 בספטמבר 1889 – 20 בפברואר 1974) הייתה רופאה, משוררת ואקטיביסטית מאקוודור, שלחמה למען זכויות נשים. היא האישה הראשונה שמימשה את זכות הבחירה באקוודור (ובאמריקה הלטינית כולה), והראשונה שהוענק לה תואר דוקטור לרפואה באקוודור. הידאלגו ידועה כיום כאחת הנשים החשובות ופורצות הדרך בהיסטוריה של אקוודור.
חיים מוקדמים וחינוך

הידאלגו נולדה בעיר לוחה (LOJA) בדרום אקוודור למשפחה של שישה ילדים, לחואן מנואל הידאלגו וכרמן נבארו. שם הולדתה המלא היה דיפיליה מתילדה אינס הידאלגו נבארו. לאחר שאביה נפטר, נאלצה אמה לעבוד כתופרת לפרנסת המשפחה.
בגיל צעיר כבר שלטה בקריאה וכתיבה וכן בנגינה בפסנתר. בסיום לימודיה בכיתה ו' בבית הספר של נזירות הצדקה, אמרה מטילדה לאחיה הגדול, אנטוניו, שהיא רוצה להמשיך ללמוד. אנטוניו פנה לבית הספר התיכון החילוני, "ברנרדו ואלדיבייסו", וביקש לקבל את אחותו ללימודים. לאחר ששקל זאת במשך חודש, הסכים מנהל בית הספר, אנג'ל רובן אוחדה, לקבלה ללימודים.
חלק מתושבי העיר הביעו התנגדות לכך. הכומר המקומי אילץ אותה להאזין למיסה כאשר היא עומדת במרחק שני צעדים מחוץ לכניסה לכנסייה, ואמהות אסרו על בנותיהן להתיידד איתה. למרות זאת, אמה הגנה עליה בנחישות כדי שתסיים את הלימודים. באוקטובר 1913 הייתה לנערה הראשונה שסיימה אי פעם תיכון באקוודור.
כאשר ביקשה הידאלגו להתקבל ללימודים באוניברסיטה המרכזית באקוודור (אנ'), נדחתה על הסף בשל היותה אישה. נאמר לה על ידי דיקן הפקולטה לרפואה שעליה להתמקד בהקמת בית והבאת ילדים לעולם ולא בלימודים. בתגובה, היא נסעה בשנת 1919 לפרובינציית אזואי (Azuay) (כיום האוניברסיטה של קואנקה), שם סיימה את לימודי הרפואה באוניברסיטת קואנקה בהצטיינות. בשנת 1921 חזרה לקיטו, האוניברסיטה המרכזית באקוודור, והתקבלה ללימודי דוקטורט. הידאלגו הפכה לאישה הראשונה באקוודור שקיבלה תואר דוקטורט.
חיים מקצועיים וזכות בחירה

במהלך נשיאותו של חוסה לואיס טמאיו, הודיעה מטילדה הידאלגו שהיא מתכוונת להצביע בבחירות לנשיאות אקוודור בשנת 1924. באותה העת אסור היה לנשים להצביע. לאחר התייעצות שרי הממשלה, הוחלט לטובתה וב־9 ביוני 1924, הצביעה הידאלגו בבחירות, והייתה לאישה הראשונה באמריקה הלטינית שמימשה את הזכות החוקתית להצביע בבחירות לאומיות. בזכות זאת, הפכה אקוודור למדינה הראשונה באמריקה הלטינית שהעניקה לנשים זכות הצבעה.
הידאלגו הייתה חברת המועצה הנבחרת הראשונה של מצ'אלה, וסגנית הנשיא הראשונה של מועצת מצ'אלה. בשנת 1941 הפכה לאשה המועמדת הראשונה ולנבחרת הראשונה למשרת סגנית ראש מועצת לוחה, אותה עיר שבעבר נרתעה משאיפתה ללמוד.
הידאלגו עסקה ברפואה בגואייקיל עד שנת 1949, אז קיבלה מלגה ללימודי רפואת ילדים, נוירולוגיה ותזונה בארגנטינה.
חיים אישיים

ב-1923 נישאה לעורך הדין פרננדו פרוסל. לאחר נישואיה נודעה בשם מתילדה הידאלגו דה פרוסל. לזוג נולדו שני ילדים: פרננדו, שהיה רופא, וגונזלו, שהיה אדריכל.
בשנת 1973 הפכה הידאלגו למשותקת כתוצאה משבץ מוחי. היא נפטרה בגיל 84 בגואיאקיל, אקוודור, ב-20 בפברואר 1974.
לאחר מותה הוקם בלוחה, עיר הולדתה, מוזיאון לזכרה ולהישגיה. בזכות פועלה לאורך כל חייה למען הכרה בזכויות נשים ושבירת תקרות הזכוכית, בתקופה בה גברים תפסו את כל עמדות הכוח, היא נחשבת היום לאחת הנשים המפורסמות והחשובות בהיסטוריה של המדינה.
הישגים עיקריים ופרסים

האישה הראשונה לקבל תואר ראשון בלוחה ובאקוודור כולה.
האישה הראשונה בעלת רישיון ברפואה מטעם אוניברסיטת אזואי.
האשה הראשונה לקבל דוקטורט ברפואה מטעם אוניברסיטת קיטו.
האשה הראשונה בעלת המקצוע האקדמי במדינה.
האישה הראשונה שהצביעה באמריקה הלטינית.
סגנית ראש מועצת לוחה.
חברת קונגרס הראשונה באקוודור.
פרס הצטיינות לאומי, שניתן על פי צו נשיאותי בשנת 1956.
מחווה מטעם העיר לוחה, שהכריזה עליה כעל "אישה מהוללת" (1966).
פרס הצטיינות לאומי, מטעם המחלקה לבריאות הציבור, שהוענק לה על ידי שר הבריאות הציבורי של אקוודור (1971).
סגנית נשיא בית התרבות האקווטוריאני.
נשיאת כבוד לכל החיים של הצלב האדום באקוודור בפרובינציית אל אורו.
שירים

מבקרת הספרות ססיליה אנסאלדו בריונס אצרה אוסף של עשרים שירים פרי עטה של מטילדה הידאלגו שפורסמו בספרה של ג'ני אסטראדה, "מטילדה הידאלו פרוסל, ביוגרפיה וספר שירה". כך נודע כי כתבה את שיריה הראשונים כבר בהיותה בבית הספר התיכון ובהמשך באוניברסיטה. היא כתבה על נושאים כמו "פולחן המדע, הערצת הטבע, שבחם של אנשים או תאריכים, מסירות למריאן, מעט שירה על אהבה ונושאים הקשורים בנשים".
חברויות בארגונים

הפדרציה הרפואית של אקוודור (חברה מייסדת)
האיגוד הכירורגי של קיטו (חברה מייסדת)
מעגל העיתונות קיטו
המכון לתרבות נשים של מצ'אלה
ועד נשות הצלב האדום בפרובינציית אל אורו
בית התרבות האקוודוריאני, פרובינציית אל אורו
ועדת נשות ארגון ליאונ'ס של מצ'אלה
האגודה הרפואית של אקוודור
אגודת רופאי נשים של פרובינציית גויאייס
הפדרציה הלאומית לעיתונאים
המכללה לרופאים של פרובינציית אל אורו
איחוד הנשים האמריקאיות, UMA
האיחוד הלאומי של נשים אקוודוריות, UNME
האגודה הרפואית הפאן-אמריקאית (PAMA), שלוחת אקוודור
האגודה הכירורגית בנמריטה של פרובינציית גויאייס
הוקרה

בשנת 2004 ביים סזאר כרמיניאני, במאי קולנוע וטלוויזיה, את הסרט "מטילדה, אשת המאה". כמעט עשור לאחר מכן, ביים כרמיניאני סרט חדש על מטילדה בשם "האשה הבלתי מנוצחת". סרט זה מתאר את חייה בין השנים 1907 ל־1924, פרק זמן בו התגוררה במצ'אלה.
ב־21 בנובמבר 2019, גוגל הקדישה לה שרבוט דודל לרגל מה שהיה יכול להיות יום הולדתה ה-130.
הערות שוליים

↑  "Matilde Hidalgo de Procel (1889-1974) | Municipio de Loja". www.loja.gob.ec. נבדק ב-2019-11-21.
↑  Montano, Joaquin (2019-01-09). "Matilde Hidalgo de Procel: biografía, aportes y obras". Lifeder (בספרדית). נבדק ב-2019-11-26.
↑  "Hidalgo de Procel Matilde - Personajes Históricos". Enciclopedia Del Ecuador (בEuropean Spanish). 2016-04-13. נבדק ב-2019-11-25.
↑  Wilcox-Lee, Naomi (2014-11-06). "Mathilde Hidalgo de Procel – First in Everything" (באנגלית). נבדק ב-2019-11-25.
↑  "Matilde Hidalgo abrió las puertas de una sociedad equitativa en Ecuador – Ministerio de Salud Pública". www.salud.gob.ec. נבדק ב-2019-11-26.
↑  Iglesias Ramírez, Belén (30 בספטמבר 2013). "Matilde Hidalgo Navarro de Procel". Infomed. אורכב מ-המקור ב-2019-11-19. {{cite web}}:  (עזרה)
↑  Estrada, Jenny (2005). "Matilde Hidalgo de Procel, una mujer total". Quito: Editorial Voluntad. Grupo Santillana. ISBN 9978-07-653-0.
↑  "Miniserie en honor de Matilde Hidalgo". El Universo. 2 בפברואר 2014. {{cite news}}:  (עזרה)
↑  "Celebrating Matilde Hidalgo de Procel". Google. 21 בנובמבר 2019. {{cite web}}:  (עזרה)
↑  Tom, Parfitt (21 בנובמבר 2019). "Matilde Hidalgo: Who was the trailblazing doctor and women's rights activist?". The Independent. {{cite news}}:  (עזרה)
| --- | --- |
בקרת זהויות :  ISNI: 0000 0000 2228 7613  LCCN: n82135129  VIAF: 11198945   WorldCat (עם VIAF): 11198945
מספנת אינגלס

| --- | --- |

 נתונים כלליים
 מייסדים:  רוברט אינגרשול אינגלס האב 
 תקופת הפעילות:  1938–הווה (כ־86 שנים) 
 חברת אם:  ליטון תעשיות 
 מיקום המטה:  פסקגולה 
 ענפי תעשייה:  בניית אוניות 
 עובדים:  10,900 
  
 אתר רשמי
 
ספינות בבניה במספנת אינגלס. משמאל לימין: USS Boxer‏, USS Ramage‏, USS Benfold‏ ואח"י חנית (סער 5). צולם ב-10 בדצמבר 1994.
מספנת אינגלס (אנגלית: Ingalls Shipbuilding) היא מספנה הממוקמת בפסקגולה שבמיסיסיפי. היא נוסדה ב-1938, וכיום היא חלק מנורת'רופ גרומן שיפ סיסטמס. בעבר הייתה יצרנית הספינות המובילה עבור הצי האמריקני, ועם 10,900 עובדים, המעסיקה הפרטית הגדולה ביותר במיסיסיפי.
אינגלס הייתה ממוקמת בשפך נהר פסקגולה למפרץ מקסיקו. היא התחילה בבניית ספינות מסחר, אך בשנות החמישים החלה להשתתף במכרזים של הצי האמריקני, וב-1957 זכתה במכרז לבניית 12 צוללות תקיפה גרעיניות.
ליטון אינדוסטריז רכשה את אינגלס ב-1961, וב-1968 הרחיבה את מתקניה לצידו השני של הנהר. ב-1977 העסיקה אינגלס כ-25,000 עובדים.
אינגלס ייצרה גם ציוד קידוח לקידוחים מרוחקים מהחוף, ספינות שיוט וביצעה מיזמים ימיים עבור מצרים, ישראל וונצואלה.
במספנה נבנו גם שלושת ספינות הטילים סער 5 עבור חיל הים הישראלי, והנחתות נחשון.
בשנות החמישים, ניסתה אינגלס להיכנס לייצור קטרים לרכבות. הם שיווקו קו מוצרים נרחב, אולם רק קטר אחד, הידוע כאינגלס 4-S, יוצר. הוא נמכר לחברת "גולף, מובייל & אוהיו ריילרואד".
בשנת 2001 נרכשה המספנה על ידי חברת "נורת'רופ גראמן" כאשר רכשה במקביל מספנה לייצור צוללות גרעיניות, מה שהידק את הקשר בין החברה לתעשייה הימית הישראלית וגרם לשיתוף פעולה בדבר בנייתן של צוללות, כאשר ישראל העבירה לידי החברה את תוכניות הצוללות שהגיעו לידה מגרמניה בשנות ה-90, על מנת שזאת תייצר את הצוללות.
ב-29 באוגוסט 2005, מתקני המספנה נפגעו על ידי סופת ההוריקן קטרינה. מרבית הספינות שעגנו ואלו שהיו בבנייה לא נפגעו בצורה משמעותית. בניית הספינות הופסקה לזמן מה עקב ההרס של מבנים רבים בשטח המספנה, מרבית כלי הרכב, והמנופים הגדולים, המתקן ממשיך לפעול כיום, כאשר בשנת 2010 הסתיימה עבודת השיקום העיקרית של המתקן.
הערות שוליים

↑  מאמר מערכת, מגעים לרכש ספינות בגרמניה יעלון דן בנושא בברלין: מערכות לחימה אלקטרוניות ומערכות נשק יהיו מתוצרת ישראל, באתר www.israeldefense.co.il
↑  "ניסיון לנצל עסקת צוללות בין טייוואן לארצות הברית לטובת ישראל - וואלה! חדשות". וואלה! חדשות. אורכב מ-המקור ב-2018-12-14. נבדק ב-2016-10-14.
↑  דרור מרום, ‏ישראל תקבל תמלוגים אם ימכרו מספנות גרמניות צוללות מהדגם שנבנה עבורה, באתר גלובס, 3 בינואר 1999
| --- | --- |
בקרת זהויות :  LCCN: n83229924  VIAF: 143110862   WorldCat (עם VIAF): 143110862
מושל רוד איילנד

מושל מדינת רוד איילנד (באנגלית: Governor of the State of Rhode Island) הוא המושל וראש הרשות המבצעת של מדינת רוד איילנד בארצות הברית, והמפקד העליון של הכוחות המזוינים במדינה. על המושל מוטלת החובה לאכוף את חוקי המדינה, ולרשותו עומדת הסמכות לאשר הצעות חוק שהועברו בבית המחוקקים של רוד איילנד או לחלופין להטיל עליהן וטו. נוסף על כך, ברשותו לכנס את בית המחוקקים ולהעניק חנינה, למעט במקרים בהם מושא החנינה עבר בהצלחה הליך הדחה.
המושל הנוכחי הוא דניאל מקי, חבר המפלגה הדמוקרטית שנכנס לתפקידו ב-2 במרץ 2021.
התפקיד > תנאים

התנאים דלהלן מהווים הכרח לכל המעוניין למלא את תפקיד המושל, לפי החוקה של המדינה:
להיות לכל הפחות בן 18 שנים
להיות תושב מדינת רוד איילנד לכל הפחות חודש ימים
להיות מצביע רשום במדינת רוד איילנד
התפקיד > סמכויות ותחומי אחריות

סעיף 1 בפרק התשיעי לחוקת רוד איילנד מגדיר את סמכויות תחומי האחריות השונים של הרשות המבצעת במדינה. לפי החוקה, הכוח הביצועי העליון נתון למרותו של המושל, שייבחר בבחירות ישירות בידי תושבי המדינה לצד סגן המושל שיהיה עמיתו למירוץ. מושל רוד איילנד נבחר אחת לארבע שנים ומוגבל לשתי תקופות כהונה רצופות. כראש הרשות המבצעת ברוד איילנד, המושל נתמך על ידי מספר פקידי ציבורי נבחרים ומנהלי סוכנויות ממשלתיות הממונים בידיו.
האחריות המוענקת למושל על ידי חוקת רוד איילנד כוללת את תפקיד המפקד העליון של כל מרכיבי המשמר הלאומי ברוד איילנד, כל עוד נשיא ארצות הברית לא הלאים אותם אל הממשלה הפדרלית של ארצות הברית. בין היתר, על המושל מוטלת האחריות להגיש את תקציב המדינה השנתי לאספה הכללית של רוד איילנד.
למושל ישנו בנוסף הסמכות להעניק חנינות ולהטיל וטו על הצעות חוק, החלטות והצבעות של בית המחוקקים — אלא אם רוב בן שני שלישיים באספה הכללית גבר על הטלת הווטו.
ביאורים

↑  סגן המושל הוא ממפלגתו של המושל, אלא אם כן צוין אחרת.
↑  בראשית שנות ה-40 של המאה ה-19 הייתה עדיין בתוקף חוקת רוד איילנד הקולוניאלית מ-1663, על פיה ניתנה זכות ההצבעה רק לבעלי קרקעות. תהליך התיעוש שהתחולל באותה תקופה הפך רבים מאזרחי המדינה למשוללי זכות הצבעה. מרד דור, בהנהגתו של תומאס וילסון דור, פרץ על רקע הדרישה לשנות מצב זה, ובשלב מסוים הוכרז דור כמושל המדינה, במקביל למושל סמואל רוד קינג. בסופו של דבר נמלט דור מהמדינה וחזר אליה לסירוגין במהלך החודשים הללו. הוא נשפט על בגידה ונדון למאסר עם עבודת פרך. שנה לאחר מאסרו הוא שוחרר. על אף כישלון המרד, מאבקו של דור נשא פרי, וב-1843 התקבלה חוקה חדשה לרוד איילנד, ובה נקבע שזכות הבחירה תינתן לכל גבר שישלם מס של דולר אחד. בסופו של דבר הוכר דור כ"מושל של העם", והוא נכלל ברשימת המושלים הרשמית של רוד איילנד.
1 2 3  התפטר כדי לאייש מושב בסנאט של ארצות הברית.
↑  הבחירות הראשונות לתקופת כהונה של שנתיים.
↑  התפטר כדי לכהן כפרקליט המדינה של ארצות הברית.
↑  הבחירות הראשונות לתקופת כהונה של ארבע שנים.
↑  טרם היבחרו למשרת המושל היה צ'ייפי רפובליקני, אך הוא התמודד כעצמאי. ב-30 במאי 2013, בעודו מכהן כמושל, הוא עבר לשורות המפלגה הדמוקרטית.
↑  התפטרה כדי לכהן כמזכירת המסחר של ארצות הברית.
הערות שוליים

↑  חוקת רוד איילנד, פרק תשיעי, סעיף 2 ו-14, באתר Balloutpedia (באנגלית)
↑  חוקת רוד איילנד, פרק תשיעי, סעיף 13, באתר Balloutpedia (באנגלית)
1 2 3  Run for Office - 2018 Rhode Island guide for candidates, מסמך מאת מחלקת המדינה של רוד איילנד (באנגלית)
↑  Dorr Rebellion Timeline - Rhode Island Department of State
| מושלי מדינות ארצות הברית ארצות הברית |
| --- | --- | --- |
| מושלי מדינות ארצות הברית | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • וושינגטון • ויומינג •  ויסקונסין • וירג'יניה • וירג'יניה המערבית • ורמונט • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |  |
| ראו גם | נשיא ארצות הברית • זכויות המדינות בארצות הברית |  |
מעבר טורמאלה

| --- | --- |

 מידע כללי
 גובה:  2,114 מטר
 מדינה:  צרפת 
 מיקום:  גבול צרפת צרפת - ספרד ספרד
 רכס הרים:  הרי הפירנאים
 אורך המעבר:  כ-36 קילומטר
 קואורדינטות:  42°54′30″N 0°08′42″E﻿ / ﻿42.908333°N 0.145°E﻿ / 42.908333; 0.145
  (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי טורמאלה(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי טורמאלה(למפת אוקסיטניה (חבל מנהלי) רגילה) מונפלייה נים קרקסון פרפיניאן מנד בזייה טולוז אלבי טארב קאור אוש רודז פואה אוברן-רון-אלפ פ.א. קד.  אקיטן החדשה הים התיכון א. ספרדטורמאלה(למפת אוקסיטניה (חבל מנהלי) מוגדלת) מונפלייה נים קרקסון פרפיניאן מנד בזייה טולוז אלבי טארב קאור אוש רודז פואה אוברן-רון-אלפ פרובאנס-אלפ קוט ד'אזור  אקיטן החדשה הים התיכון א. ספרדטורמאלה
 
קול דה טורמאלה (בצרפתית: Col du Tourmalet), מעבר הרים בשרשרת הרי הפירנאים בצרפת, כ-20 קילומטר מצפון לגבול הספרדי. המעבר מתנשא לגובה של 2,114 מטר מעל פני הים.
מבין מעברי ההרים המפורסמים הנכללים בטור דה פראנס, מרוץ האופניים הגדול והחשוב בעולם, זהו המעבר הוותיק ביותר. הוא הוכנס למסלול המרוץ בשנת 1910 שהייתה גם השנה הראשונה בה נכללו הרי הפירנאים במסלול המרוץ. למרות שהמעבר אינו נכלל במסלול המרוץ בכל שנה, הוא המעבר שנכלל במסלול המרוץ יותר פעמים מכל מעבר הרים אחר, 82 פעמים נכון ל-2019.
הטיפוס המפרך אליו הפך לאחד המפורסמים. הטיפוס נמשך כ-18 קילומטרים, בשיפוע ממוצע של כ-8.5%, בדרך כלל בחום הכבד השורר באמצע חודש יולי בהרי הפירנאים. בין המנצחים המפורסמים בפסגת הר זה היה אדי מרקס (בלגיה). רבבות צופים מגיעים, בכל שנה בה עובר מסלול המרוץ בהר זה, כדי לצפות בטובי רוכבי האופניים בעולם מתחרים בטיפוס בעלייה לפסגת ההר. ברוב הפעמים בשנים האחרונות, הקטעים בהם נכלל הקול דו טורמאלה אינם מסתיימים בטיפוס אליו, אלא בטיפוס לפסגת לה מונז'י או לפסגת לוז ארדידן.
אתר הסקי לה מונז'י נמצא ממזרח למעבר ההרים.
טורמלה הוא אף שמה של גבינה המיוצרת מחלב כבשים הגדלות בהרי הפירנאים.